Պրն. Բեգլարեանը տեղեկացրեց նաեւ այն մասին, որ «Րաֆֆի»-ի կալւածի սեփականութիւնը հաստատելու դատական գործի մեկնարկը տրւել է դեռ 1393 թւականին, իսկ այդ ընթացքում, ցաւօք, դուրս գրւած փաստաթղթերը, այնպէս ինչպէս հարկն է, չեն հաւաքագրւել, կամ նոյնիսկ հաւաքագրւած լինելու դէպքում դարձեալ դրանց ձեռնահասութիւն չի ունեցել «Րաֆֆի» համալիրի վարչութիւնը: «Սա խօսում է այն մասին, որ նոր փաստաբանի դիմելու դէպքում նոյնիսկ, նա հնարաւորութիւն չի ունենալու գործին ծանօթանալ, քանի որ ըստ էութեան գործը փակւած է դատարանում»,-նշեց պրն. Բեգլարեանը: